Gandia acudix a la Fira Navartur per atraure el turisme procedent de Navarra i el País Basc
21 febrer 2018

## Gandia acudix a la Fira Navartur per atraure el turisme procedent de Navarra i el País Basc21 febrer 2018Última actualització: 14 juliol 2025

![](../gestion/img/navartur-Gandia.jpg)  
  

El Departament de Turisme de l'Ajuntament de Gandia estarà present del 23 al 25 de febrer a la Fira Internacional de turisme Navartur que se celebra anualment a Pamplona.  
Gandia, assistix per quart any consecutiu al certamen, que ja s'ha posicionat amb les seues deu edicions anteriors com la fira de referència en el sector turístic del nord d'Espanya.  
  
Gandia és, un any més, l'únic municipi de la província de València que va com co-expositor dins de l'estand de València Turisme, ubicat al pavelló 2 de Navartur 2018, on més de 150 expositors ocupen una superfície de prop de 6.000 metres quadrats i esperen l'arribada d'uns 32.000 visitants durant tot el cap de setmana, i on Gandia donarà a conéixer tota la seua oferta cultural, gastronòmica i de naturalesa entre d'altres.  
  
Aquest certamen és un gran aparador en una gran fira de turisme i una porta oberta a un mercat potencial molt interessant i d'un alt poder adquisitiu com és el de Navarra i el País Basc, un dels més importants per a la nostra ciutat. És per això que tant el departament de Turisme com el sector turístic empresarial, han decidit acudir a aquesta Fira.  
  
L'edició de 2017 va destacar per tancar la seua XII edició amb un rotund èxit amb 39.512 visitants, un 25% més que en l'anterior edició.

[Twittear](https://twitter.com/share)